**Balassi Bálint**

Báró gyarmati és kékkői Balassi Bálint (eredetileg Balassa vagy Balássa, Balázsa; Zólyom, 1554. október 20. – Esztergom–Szentkirály, 1594. május 30.) magyar költő, törökverő nemes. A magyarországi reneszánsz második korszakának nagy alakja. A magyar nyelvű költészet első kiemelkedő művelője, a magyar irodalom első klasszikusa.



A szlovákiai [Hibbe](https://hu.wikipedia.org/wiki/Hibbe%22%20%5Co%20%22Hibbe) katolikus templomában, a Balassi család sírboltjában nyugszik. A templomban, amely egykor a család liptóújvári uradalmának kegyúri temploma volt, [1898](https://hu.wikipedia.org/wiki/1898)-ban [Liptó vármegye](https://hu.wikipedia.org/wiki/Lipt%C3%B3_v%C3%A1rmegye) emléktáblát helyeztetett el. [2004](https://hu.wikipedia.org/wiki/2004)-ben a magyar és szlovák kulturális minisztérium emlékoszlopot helyezett el itt.

Költészete

Szerelmi költészete

Jelentősége: ő szervezte először ciklusba szerelmes verseit. Balassit a magyar szerelmi költészet megteremtőjeként tisztelhetjük. Verseiben érzékelhető a [reneszánsz](https://hu.wikipedia.org/wiki/Renesz%C3%A1nsz) ember öntudata, a szerelmet az emberi értékek csúcsának tekinti. Sok szerelmi költeménye fordítás, művein érezhetjük az itáliai reneszánsz s főleg [Petrarca](https://hu.wikipedia.org/wiki/Francesco_Petrarca) hatását. A tőle fennmaradt versek közül a legtöbb vers szerelmi témájú.

Balassi szerelmi költészetének gyökerei a lovagi költészetig, trubadúrlíráig nyúlnak vissza – a hölgy eszményítése, udvarias hangja, távolságtartó attitűdje miatt. Helyet kapnak benne a [virágénekek](https://hu.wikipedia.org/wiki/Vir%C3%A1g%C3%A9nek) kedvelt [virágmetaforái](https://hu.wikipedia.org/wiki/Metafora) (rózsám, violám). A női test szépségének kiemelésében, finom hangú erotikus célzásokban pedig ugyancsak a petrarkizmus hatása észlelhető.

*Témái:*

* a szerelmes költő és szerelme közti távolság
* különböző udvarló, bókoló gesztusok
* szerelmének felmagasztalása

*Múzsái:*

* Ungnád Kristófné Losonczy Anna *(Anna- és Júlia-versek)*
* Dobó Krisztina és/vagy Wesselényi Ferencné Szárkándy Anna *(Célia-versek)*
* Fulvia (?) és más, eddig nem azonosított hölgyek

*Korszakai:*

* 1. 1575/76–1584 (házasságáig) – különböző főrangú hölgyekhez írt költemények és Anna-versek (1578)
* 2. 1587–1588 – Júlia versek
* 3. 1590–1591 – Célia-versek

(Fulvia – egyetlen vers „szereplője”, egy feltételezett későbbi múzsa, akiről nem lehet megállapítani, hogy ki is valójában.)

Anna-versek

Az Anna-versek még „szárnypróbálgatások”, melyek a reneszánsz szerelmi költés minden poétára kötelező kánonja, a petrarkizmus sablonjai szerint születtek. Témájuk: a lírai én reménytelenül imádja a kegyetlen, tökéletes szépségű hölgyet. Verseinek nagy része fordítás; nem szóról szóra, hanem a választott mű átdolgozásával fejezte ki a maga személyes mondanivalóját. (Az író eredetiségének igényét még a reneszánsz sem ismerte.)

**Júlia-verek**

Balassi szerelmi lírája akkor emelkedett a művelt reneszánsz költészet szintjére, amikor a [humanista](https://hu.wikipedia.org/wiki/Humanista) újlatin költészettel közvetlenül találkozott: több, [Párizsban](https://hu.wikipedia.org/wiki/P%C3%A1rizs) kiadott kötet nagyon jelentős – [Michael Marullus](https://hu.wikipedia.org/w/index.php?title=Michael_Marullus&action=edit&redlink=1), [Hieronimus Angerianus](https://hu.wikipedia.org/w/index.php?title=Hieronimus_Angerianus&action=edit&redlink=1" \o "Hieronimus Angerianus (a lap nem létezik)) és [Janus Secundus](https://hu.wikipedia.org/w/index.php?title=Janus_Secundus&action=edit&redlink=1) művei. Szerelmeit is ezáltal nevezte el: Júliának Secundus, Céliának Angerianus nyomán. A Júlia-versek formai, hangulati-tartalmi elemeikben egységesebbek, itt a költő már megtalálta saját hangját, egyéni stílusát, formáit.

Balassi Bálintban nemcsak az udvari szerelem eszményének magyarországi meghonosítóját tiszteljük, hanem a verstani újítót is. A régi magyar versre az izometria (minden ütem ugyanannyi szótagból áll, minden sor ugyanannyi ütemből és minden versszak ugyanannyi sorból) és az izorímesség (mindig ugyanaz a rím: a-a-a-a stb.) volt jellemző. Balassi bonyolultabb képleteket is alkalmazott, kialakította a róla elnevezett Balassi-versszak típust. Egyre gyakrabban alkalmazza a hármas osztatú, a költőről elnevezett [Balassi-strófát](https://hu.wikipedia.org/wiki/Balassi-str%C3%B3fa).

A Júlia-versekben erőteljesebb a virágénekek, világi szerelmes versek hatása. A versek képi világa, a megszólaló őszinte hangja az átélt érzésekről tanúskodik – mélyebbek, bensőségesebbek, mint a korai versek. Témájuk szerint széles érzelmi skálán helyezkednek el a boldog találkozás ujjongó örömétől a lemondás teljes reménytelenségéig. Ezzel párhuzamosan Júlia egyre elérhetetlenebb eszménnyé, az élet értelmének egyetlen jelképévé válik.

A Júlia-költemények kifinomult stílusa, tökéletes ritmikája, újszerű strófaszerkezete, szimmetrikus reneszánsz kompozíciója, egy belső érzelmi fejlődésmenetet tükröző összefüggésrendszere ezt a versciklust költészetének csúcspontjává avatja.

Közvetlen életélmények már alig-alig találhatók itt *(inventio poetica* – költői találmányok). A versek nem kronologikusak, sorrendjük hanem tudatos szerkesztés eredménye.

A *Júlia-ciklus* költeményei:

* *Hogy Júliára talála, így köszöne néki* (Balassa-kódex 38. vers)
* *Darvaknak szól* (Balassa-kódex 44. vers)
* *Az ő szerelmének örök és maradandó voltáról* (Balassa-kódex 47. vers)
* *Júliát hasonlítja a szerelemhez, mely hasonlatosságot a Júlia dicséretén kezdi el* (Balassa-kódex 50. vers)

**Célia-versek**

A ciklus a megszerkesztett kötetkompozíció legtöbb vitát okozó része. Kérdések merültek fel ugyanis a múzsa személyét illetően: míg hosszú ideig Eckhardt Sándor véleményét követően Szárkándy Annát jelölték meg a ciklus ihletőjének, új feltételezések a költőtől elvált és újra férjhez ment Dobó Krisztinát is felvetették, mint lehetséges múzsát (mivel a kötet fényében úgy tűnik, mintha hozzá alig írt volna költeményeket), de felmerült Losonczy Anna neve is. A Célia versek viszonzott szerelemről tanúskodnak, bensőséges kapcsolatot tükröznek. Itt is alkalmazta a Balassi-strófát, bár verseinek szerkezete egyszerűsödött.

A *Célia-ciklus* költeményei:

* *Kiben az kesergő Céliárul ír*
* *Kiben az Célia szerelméért való gyötrelméről szól, hasonlítván az szerelmet hol malomhoz s hol haranghoz*

**Vitézi versek**

A közhiedelemmel ellentétben Balassinak csupán egyetlen "katona verse" van, ez az Egy katonaének. A magyar irodalomban tőle olvashatjuk először az „édes hazám” szókapcsolatot a *Búcsút mond hazájának, barátainak és mindenkinek akit szeretett* című költeményében.

* [*Egy katonaének*](https://hu.wikipedia.org/wiki/Egy_katona%C3%A9nek_%E2%80%93_A_v%C3%A9gek_dics%C3%A9rete)*: in laudem confiniorum – A végek dicséretére* (Balassa-kódex 61. vers) a költő legismertebb verse 1589-ben, lengyelországi bujdosása idején keletkezett. Témája: a költőt megrohanják az emlékek, a végvári élet szépségeire emlékezik. Műfaja: életkép. Szerkezeti újítása a mellé- és fölérendeltség, szimmetria, harmónia megjelenése a reneszánszra utal. Arányos, hárompillérű kompozícióját Varjas Béla mutatta ki.

**Istenes versek**

[Ady](https://hu.wikipedia.org/wiki/Ady_Endre) előtt Balassit tartja a szakirodalom a magyar irodalom legnagyobb vallásos költőjének. Istenes énekek Balassi pályájának minden szakaszában születtek, a legmaradandóbbakat azonban életének válságos esztendeiben alkotta.

A vallásos témához személyes mondanivaló párosul, így a vallásos líra a reneszánsz költészet részévé válik művészetében. A hit után vágyakozik, abban látja [Istent](https://hu.wikipedia.org/wiki/Isten), nem hisz az egyházakban, nehezebbnek látja az utat Istenhez, meg van győződve bűnösségéről, kételkedik üdvözülésében – kevésnek érzi a hitét, kételkedik a túlvilági életében.

Vallásos magatartásában is jellegzetes a hangja: könyörgés és fohászkodás, bűnbánás és Istennel való vita egyaránt megszólal költeményeiben.

* *Az tenger partján, Oceanum mellett*: A különböző mondatformák állandó váltakozása, 3 szerkezeti egység. Ha figyelembe vesszük a belső rímeket, hatsoros strófákat kapunk. A kétütemű hatos sorok közé iktatódik egy-egy megtört, külön rímmel kiemelt, egyetlen ütemből álló félsor (4 szótag). Ezek a félben maradt (3. és 6. sor) az erőteljes sormetszetutáni szünettel minduntalan megtörik a páros rímű hatosok nyugodtabb verszenéjét, s a megrendültséget, feszültséget visznek a versbe.
* *Adj már csendességet* című himnusza lengyelországi bujdosása idején, [1591](https://hu.wikipedia.org/wiki/1591)-ben keletkezett. Témája: a földi boldogságban csalódott ember a lélek csendjét igyekszik elnyerni; a megnyugvás, a lelki béke vigaszt jelent, a hit erősítését, a bűnök alóli feloldozást. Kódexen kívüli költemény.
* *Kiben bűne bocsánatjáért könyörgett akkor, hogy házasodni szándékozott* (Balassa-kódex 33. vers)A versfők összeolvasása saját nevét adja: BALASSI BÁLINTÉ.
* *Psalmus 42* (zsoltárfordítás)
* *Hymnus secundus* a vitézi versek fogalomrendszere szerint közeledik Krisztushoz, és ilyenek a zsoltárparafrázisai, amelyekben skót, lengyel, latin minták alapján egy-egy zsoltárt választott tudós imitáció tárgyául és személyes vallomás formájául. Élete vége felé írt istenes énekeiben a halál gondolata került a középpontba.

**Drámája**

Balassi egyetlen drámája, a [*Szép magyar komédia*](https://hu.wikipedia.org/w/index.php?title=Sz%C3%A9p_magyar_kom%C3%A9dia&action=edit&redlink=1). Az udvari dráma szövegét egyetlen kéziratos másolat őrizte meg. Létezik egy pár lapból álló nyomtatványtöredéke is. Eredetije az [itáliai](https://hu.wikipedia.org/wiki/It%C3%A1lia) Cristoforo Castelletti egyik [pásztorjátéka](https://hu.wikipedia.org/w/index.php?title=P%C3%A1sztorj%C3%A1t%C3%A9k&action=edit&redlink=1) olaszul. Ennek magyar fordítása és átköltése Balassi alkotása. Prózai mű verses betétekkel.

**Balassi, a verselés megújítója – a Balassi-strófa**

|  |
| --- |
|   |

A Balassi-strófa három sorból szerkesztett versszak, minden sora a belső rímek által három egységre tagolódik. Emellett az egész vers háromszor három, tehát kilenc strófából áll. De nemcsak külső, hanem a mélyebb, belső kompozícióban is hármas szerkesztési elv valósul meg.

Példa: három sor *Balassi Bálint az ő szerelmének örök és maradandó voltáról* című verséből: A sorok szótagszáma 6–6-7, rímképletük: a-a-b, c-c-b, d-d-b.

Forrás: [https://hu.wikipedia.org/wiki/Balassi\_Bálint](https://hu.wikipedia.org/wiki/Balassi_B%C3%A1lint)